ועדת העלייה, הקליטה והתפוצות, כנסת 16, פרוטוקול מספר 254, 2005-07-12 09:00

קולט אביטל: בוקר טוב לכל המשתתפים בישיבה של הוועדה לעלייה, קליטה והתפוצות ובוקר טוב גם לצופים בבית, אני מתכבדת בזאת לפתוח את הישיבה.

קולט אביטל: הדיון שלנו הוא דיון שני בנושא הזה באופן פורמלי, למרות שהנושא כבר עלה בוועדה.

קולט אביטל: הנושא הוא הצעה לסדר של חבר-הכנסת פריצקי על רבע מיליון עולים שאינם יכולים להינשא בארץ.

קולט אביטל: כמה הסברים קצרים.

קולט אביטל: בעצם מדובר בקצת יותר, אנחנו מדברים על מבין מיליון העולים שהגיעו, מיליון פלוס, שהגיעו מחבר העמים, כ-265 אלף אינם מגדירים עצמם בשום קטגוריה דתית.

קולט אביטל: רובם הם בעצם ילדים או נולדו מנישואי תערובת.

קולט אביטל: ברוסיה גם לא היה נהוג שאדם מצהיר על דתו בתעודת הזהות שלו.

קולט אביטל: יכול להיות שחלק מהם אולי כן יהודים, אבל לא הצהירו על כך.

קולט אביטל: בנוסף להם יש עוד 27,100 נוצרים שמגדירים את עצמם כנוצרים.

קולט אביטל: כל שתי הקטגוריות האלה אינם יכולים להינשא בישראל.

קולט אביטל: אנחנו קיימנו ישיבה, מאחר ובכנסת היו הרבה מאוד יוזמות לחקיקה על אפשרות של נישואים אזרחיים, על אפשרות של רישום זוגיות.

קולט אביטל: כל הניסיונות שנעשו עד כה נכשלו.

קולט אביטל: הצעתו של חבר-הכנסת פריצקי באה בעקבות לא רק המצב, אלא גם בעקבות מגעים שהוא קיים עם חבר-הכנסת גפני שאולי אולי אנחנו יכולים למצוא לעשות לפריצת דרך כמובן, איזשהו סידור, איזה שהיא אפשרות לפשרה וכך שחבר-הכנסת פריצקי יוכל להגיש הצעת חוק תוך כדי גיבוש הסכמה יותר רחבה.

קולט אביטל: בישיבה הקודמת, דיברנו על כך שלא מדובר בכולם ולא בפתרון כולל, זאת אומרת, אדם שמצבו מוגדר כחסר דת או שלא הצהיר על דת, הקבוצה הזאת תוכל להינשא בקרב עצמה.

קולט אביטל: זאת אומרת, שיהפוך למן קבוצה רביעית באוכלוסייה.

קולט אביטל: והפתרון הזה הוא חלקי אבל אדם כזה בעצם אם אני הבנתי נכון את ההצעה או את המחשבה יותר נכון של חבר-הכנסת גפני, הם לא יוכלו בעצם להינשא ליהודים ולכן זה פתרון חלקי.

קולט אביטל: אנחנו דיברנו על כך שניתן עוד שהות לחבר-הכנסת גפני לחשוב כיצד ולאיזה כיוון ובאיזה סוג פתרון הוא יוכל להציע ולכן אנחנו מקיימים את הישיבה השניה.

קולט אביטל: ובתום הישיבה הזאת אני רוצה להגיב וכך הנוהל שאנחנו גם חייבים להניח על שולחן הכנסת את המסקנות שלנו.

קולט אביטל: אני מבקשת להעביר את רשות הדיבור לחבר-הכנסת פריצקי.

משה גפני: שמעתי שאתמול היה לכם דיון מאלף בוועדה סביב הצעת החוק.

קולט אביטל: היה לנו דיון מאוד מעניין וחבל שלא היית.

משה גפני: לא יכולתי לבוא, אבל אני מבין שהתבוללות בארצות המערב היא התבוללות.

קולט אביטל: ההתבוללות מגיעה בממוצע בין 70 ל-80 אחוזים, זה רק מחריף את הבעיה.

משה גפני: האם מדינת ישראל כרגע נוהגת נכון מבחינת החקיקה?

קולט אביטל: חבר-הכנסת גפני תדבר בתורך.

יוסף יצחק פריצקי: גברתי היושבת-ראש, בוקר טוב ותודה רבה.

יוסף יצחק פריצקי: אולי למען הצופים בבית נבהיר בקצרה במה מדובר ואז נראה לאן אנחנו הולכים.

יוסף יצחק פריצקי: במדינת ישראל הנישואין היחידים המותרים הם נישואין דתיים.

יוסף יצחק פריצקי: בעדה הדתית, יהודים יכולים להינשא ליהודים בלבד.

יוסף יצחק פריצקי: נוצרים עם נוצרים בלבד, מוסלמים עם מוסלמים בלבד, דרוזים עם דרוזים בלבד וכן הלאה.

יוסף יצחק פריצקי: אין בישראל מצב של נישואין בין העדות הדתיות.

יוסף יצחק פריצקי: יהודי לא יכול להינשא למי שאינה יהודיה; נוצרי לא יכול להינשא למוסלמית; דרוזי לא יכול להינשא למוסלמית וכן הלאה וכן הלאה.

יוסף יצחק פריצקי: לפחות לא בישראל.

יוסף יצחק פריצקי: עכשיו קיים בישראל מצב פרובלמטי מאוד.

יוסף יצחק פריצקי: זה לא היה צריך להיות פרובלמטי, כי האנשים הגיעו לארץ וחשוב להדגיש גברתי היושבת-ראש, עפ"י חוק השבות.

יוסף יצחק פריצקי: זאת אומרת, אנשים הגיעו לכאן כדת ודין, זה לא חלילה מסתננים או מהגרים בלתי חוקיים או עובדים זרים לא חוקיים.

יוסף יצחק פריצקי: זה אנשים שהגיעו לכאן, על פי חוק השבות.

יוסף יצחק פריצקי: על-פי חוק השבות, הם קיבלו אזרחות ישראלית, רובם מילאו את חובותיהם, שירתו בצבא.

יוסף יצחק פריצקי: הם חלק אינטגרלי שלנו.

יוסף יצחק פריצקי: מעל מ-250 אלף איש לא עומדים לפי ההלכה, כי ההלכה קבעה שמישהו יהודי ומישהי לא יהודיה.

קולט אביטל: חבר-הכנסת פריצקי, חלק מהם העדיפו שלא להגדיר את עצמם לפי שום דת.

יוסף יצחק פריצקי: אני לא יודע איך הגדירו אותם, אני לא יודע איך מי הפקיד.

יוסף יצחק פריצקי: עכשיו אנחנו הגענו למצב שבו האנשים האלה לא יכולים להינשא בכלל.

יוסף יצחק פריצקי: זאת אומרת, לא לא יכולים להינשא למישהו שהוא לא יהודי, אלא לא יכולים להינשא בכלל, נקודה.

יוסף יצחק פריצקי: אני חושב גברתי, שזו המדינה היחידה בעולם, אני לא מכיר מדינה כזאת ואני לא יודע אם מישהו מכיר, שאזרחיה לא יינשאו בה.

יוסף יצחק פריצקי: דבר מדהים, זה לא קיים באיראן, זה לא קיים בעיראק, זה לא קיים במדינות הכי חשוכות.

יוסף יצחק פריצקי: רבע מיליון מאזרחיה לא יוכלו להינשא בה, זה דבר לדעתי, אני לא יודע, אני מקווה שלא ילכו פעם לבית-הדין הבינלאומי.

יוסף יצחק פריצקי: עכשיו, לו היה הדבר נוהג לפי דרכי, הלוואי והיו נישואין אזרחיים בישראל.

יוסף יצחק פריצקי: אבל ברור לי שבקונסטלציה הפוליטית הקיימת כיום בכנסת זה לא יכול להיות.

יוסף יצחק פריצקי: לצערי, אני נורא מצטער, מה אני יכול לעשות.

יוסף יצחק פריצקי: דרך אגב, לא בגלל גפני חס וחלילה.

יוסף יצחק פריצקי: למה לא בגלל גפני?

יוסף יצחק פריצקי: בגלל מפלגת העבודה והליכוד.

קולט אביטל: רק למען הסדר הטוב, חלק גדול מהצעות החוק לגבי נישואין אזרחיים, הוגשו על-ידי חברים ממפלגת העבודה.

יוסף יצחק פריצקי: כיוון שאז היינו בקואליציה, היה המצב כזה, השרים הצביעו נגד והח"כים הצביעו בעד.

קולט אביטל: אני מבקשת ממך, תדבר בבקשה בקיצור.

יוסף יצחק פריצקי: עכשיו אנחנו מוכרחים למצוא לרבע המיליון האיש האלה פתרון.

יוסף יצחק פריצקי: אם אני מבין נכון מהאורתודוכסיה הם אומרים, אם האנשים האלה יינשאו בינם לבין עצמם, פירושו של דבר חסר דת וחסרת בת, אנחנו לא נצהיר על זה בראש חוצות, גברתי היושבת-ראש, אבל הם יעלימו עין.

יוסף יצחק פריצקי: הם יצאו אולי החוצה בהצבעה, הם מוכנים לתת לדבר הזה לקרות.

קולט אביטל: חבר-הכנסת פריצקי, הרי את עמדתך אנחנו מכירים, את העמדה של האורתודוכסיה נשמע.

יוסף יצחק פריצקי: אני רק רוצה לומר.

יוסף יצחק פריצקי: יש כאן שתי גישות ומישהו צריך לבוא עם תשובה.

יוסף יצחק פריצקי: גישה אחת אומרת, שאני.

יוסף יצחק פריצקי: אם לא יכולים להינשא לכל אחד, יותר טוב שיישאר המצב כך.

יוסף יצחק פריצקי: גישה שאומרת, שאם היא מתירה אז אולי בסוף שיהיה יותר טוב.

יוסף יצחק פריצקי: אני מצטער, אני לא חושב כך.

יוסף יצחק פריצקי: הלוואי והיה אפשר אחרת, אבל אם אפשר היום להגיע להסכמה שחלק מן הציבור הזה יוכל להינשא, אני מוכן ללכת להסכמה הזאת.

קולט אביטל: תודה רבה.

קולט אביטל: חבר-הכנסת יאסינוב בבקשה.

יגאל יאסינוב: תודה, גבירתי יושבת-הראש.

קולט אביטל: אנחנו נשתדל לא להתפרץ לדבריך.

יגאל יאסינוב: תודה רבה, זה ממש לא מפריע לי, אני יודע לצעוק קצת יותר חזק מאחרים.

יגאל יאסינוב: עכשיו אני רוצה להגיד כמה דברים ולהבחין בדבר אולי ראשוני.

יגאל יאסינוב: כל חוק שיביא הקלה בנושא, נברח ולא נתמוך בו.

יוסף יצחק פריצקי: או-קיי.

יגאל יאסינוב: קודם כל, אז ברור לי שאם חוק במתכונת הזה תעבור, אז כמעט ואין ספק שכל מתכון אחר, דבר שני, אני בכל זאת בגלל שזה לעשות איזה שהיא פריצת דרך, נתמוך.

יגאל יאסינוב: אבל אני רוצה להבין מה זה חסרי דת.

יגאל יאסינוב: לדוגמה, אני חסר דת או לא.

יגאל יאסינוב: כתוב בתעודת הזהות שלי יהודי, שלמדתי בישיבה הייתי גם כן די כשר.

יגאל יאסינוב: אני לא מחזיק בעמדה דתית כלשהי.

יגאל יאסינוב: אני עזבתי את זה, חזרתי בשאלה.

יגאל יאסינוב: אני רוצה להבין מי הולך להחליט שהאנשים האלה חסרי דת.

יגאל יאסינוב: אם אנחנו ניתן לבן-אדם שהוא כבר התייאש והם לא יכולים להתחתן ואז הם באים לפקיד במשרד הפנים ואומרים, מעכשיו אנחנו חסרי דת, אנחנו דורשים את הזכות להינשא.

יגאל יאסינוב: אנחנו מתחילים למצוא את עצמנו שבמשך שנה אחת או שנתיים, הקהילה היהודית חילונית במדינת ישראל פתאום הופכת למצומצמת והופכת לקהילה לא חסרת דת, אלא לחסרת יהדות בכלל.

יגאל יאסינוב: ויותר מזה, האנשים האלה ששייכים למשפחות, אין להם מקום בקהילה יהודית כלשהי.

קולט אביטל: תודה.

קולט אביטל: אני מאוד מבקשת שכל מי שידבר, שינסה לתמצת כדי שנשמע כמה שיותר אנשים.

קולט אביטל: אנחנו רוצים להגיע לאיזה שהם סיכומים היום.

קולט אביטל: אני רוצה להעביר את רשות הדיבור לזוג שאינו יכול להינשא, ואני מבינה שהם צריכים לצאת, נשמע אותם.

יבגניה ברזיצקי: בוקר טוב לכולם.

יבגניה ברזיצקי: אני רוצה להודות לפורום שדואג לנו.

יבגניה ברזיצקי: ואני רוצה לספר רק על בעיה שנתקלנו בה בישראל, יש לנו זכות לארץ זו זכות חוקית, ואנחנו עולים על-פי חוק.

קולט אביטל: כמה זמן את בארץ?

יבגניה ברזיצקי: כמעט שש שנים.

קולט אביטל: ומאיפה עלית?

יבגניה ברזיצקי: מאוקראינה.

יבגניה ברזיצקי: נתקלנו עכשיו בבעיה שאנחנו לא יכולים להינשא בארץ, לכן אנחנו חייבים לצאת לחוץ-לארץ.

יוסף יצחק פריצקי: איך את מוגדרת בתעודת זהות?

יבגניה ברזיצקי: יהודיה.

יוסף יצחק פריצקי: ואתה?

יבגניה ברזיצקי: אין לו, יש לו כוכביות עכשיו.

יוסף יצחק פריצקי: אתה עם כוכביות?

יבגניה ברזיצקי: כן.

קולט אביטל: עו"ד דניאל סלומון, יש הגדרה חדשה של כוכביות?

דניאל סלומון: לא.

יגאל יאסינוב: אבל יש תאריך לידה יהודי.

קולט אביטל: עד עכשיו דיברת, תן בבקשה גם למישהו אחר, תודה.

יבגניה ברזיצקי: זה נורא עצוב שבארץ שנקראת מדינה דמוקרטית, אנחנו לא יכולים להתחתן.

יבגניה ברזיצקי: זה פשוט עצוב, כי בכל מדינה אחרת יש שתי אפשרויות שזה נישואין דתיים ונישואין אזרחיים.

יבגניה ברזיצקי: שגם וגם שתי האופציות האלה מקובלות על-פי המדינה.

יבגניה ברזיצקי: ובארץ פה בישראל אנחנו לא יכולים להתחתן למרות שיש לנו זכות לעלייה.

קולט אביטל: יורי, אתה רוצה להסביר לנו מה המצב שלך בדיוק?

קולט אביטל: מתי עלית, מאיפה עלית?

יורי גורוביץ: המצב שלי פשוט מאוד.

יורי גורוביץ: באזרביג'אן הייתי יהודי וזה עשה לי בעיות, זה לא סוד לאף אחד שלא אוהבים את היהודים בכל העולם.

יורי גורוביץ: והיו לי שם בעיות כאילו הסתכלו עלי לא כמו בן-אדם.

יורי גורוביץ: עליתי לפה, חשבתי שאני עולה לבית, כאילו למדינה שאני יכול להיות שם בסדר גמור.

יורי גורוביץ: ומה קורה, עליתי לפה, נהייתי רוסי ולא נותנים לי להתחתן.

קולט אביטל: רגע, את זה הבנו כי אחרת לא היית בא הנה לישיבה.

קולט אביטל: אימא שלך אני מבינה, לא יהודיה?

יורי גורביץ: לא, האבא היהודי.

קולט אביטל: והאבא יהודי ולכן אתה לא מוגדר כיהודי.

קולט אביטל: ואתם ניגשתם ואין לכם איפה להתחתן?

יורי גורביץ: כן.

קולט אביטל: או-קיי, ואתה ניסית להתגייר?

יורי גורביץ: לא.

יורי גורביץ: אני לא דתי.

יורי גורביץ: אני לא נוצרי, כאילו בדת, לא יהודי, לא נוצרי, לא מוסלמי.

קולט אביטל: אבל אתה הגדרת את עצמך כיהודי.

קולט אביטל: אני פשוט מנסה להבין, אם באזרביג'אן היית מוגדר כיהודי, עלית לארץ בתוקף חוק השבות, יכול מאוד להיות שהיית צריך לעשות אקט נוסף, שהוא אקט הגיור, כדי שתוכר כאן כיהודי.

יגאל יאסינוב: למה?

קולט אביטל: אני שואלת אותו, לא אותך.

קולט אביטל: אני רוצה תשובה.

יורי גורביץ: דבר ראשון, אני לא מרגיש כדתי.

יורי גורביץ: ודבר שני, ידעתי שאני עולה למדינה דמוקרטית ולא למדינה דתית.

יורי גורביץ: אחרת לא הייתי בא לפה.

יוסף יצחק פריצקי: ואת יהודיה לפי מרשם התושבים?

יבגניה בירזיצקי: כן.

יוסף יצחק פריצקי: את רשומה במרשם כיהודיה, אמך יהודיה?

יבגניה ברזיצקי: אני יהודיה כן, אימא יהודיה.

יבגניה ברזיצקי: יש לי כל הזכויות בארץ וגם לו יש את כל הזכויות בארץ, יש לנו את אותן הזכויות ואנחנו לא יכולים להתחתן.

יבגניה ברזיצקי: עכשיו אנחנו חייבים לצאת לחוץ-לארץ ואני לומדת באוניברסיטה, אני סטודנטית.

יבגניה ברזיצקי: אני פשוט צריכה עכשיו להוציא כפול כסף בשביל להתחתן, כי בכל זאת לחברים ולמשפחה חייבים לעשות, לפחות רושם של חתונה, ואנחנו חייבים לצאת לחוץ-לארץ לשלם כפול.

יבגניה ברזיצקי: ומה שמצחיק שאנחנו משלמים למדינה אחרת, אנחנו לא משלמים למדינת ישראל.

זמירה שגב: אני מרכזת את הפורום למען בחירה חופשית בנישואין.

זמירה שגב: והזוג הצעיר שיושב כאן הגיע אלינו כמו הרבה מאוד זוגות שמגיעים אלינו.

זמירה שגב: אני דיברתי על הנושא גם בישיבה הקודמת ואני רוצה לשוב ולהביע את ההתנגדות הנחרצת שלנו לפתרון חלקי שכזה, שלא יכלול חבר'ה צעירים, זוגות שרוצים להינשא כמו הזוג הזה.

יוסף יצחק פריצקי: זמירה, אי אפשר להעביר חוק היום שיאפשר להם שיינשא.

זמירה שגב: חבר-הכנסת פריצקי, אנחנו לא צריכים להרים ידיים.

זמירה שגב: בעיני זה לא ייתכן שאחרי שוועדה שהוקמה מטעם הממשלה, ועדת בראל, ישבה וניסחה הצעת חוק ברית הזוגיות, והיא לא הצעה מושלמת.

זמירה שגב: מדברים מסוימים בה הסתייגנו, אבל לפחות היא חלה על כלל האוכלוסייה.

זמירה שגב: מה שאנחנו רוצים כאן, זה לבוא לחבר'ה הצעירים האלה ולהגיד להם, אתם לא יכולים להתחתן, חפש לך בת-זוג כמוך שהיא נטולת סיווג דתי.

קולט אביטל: תודה רבה.

קולט אביטל: חבר-הכנסת גפני בבקשה.

קולט אביטל: אנחנו פשוט לא בתחרות והייתי רוצה שננסה להתקדם לאיזשהו פתרון.

משה גפני: ודאי, רק אם אני יכול להביא את עמדתי, אני אעשה את זה ממש בקצרה.

משה גפני: אני לא מציע פתרונות, אני מציע הצעות שייקחו אותם להתקדם הלאה.

משה גפני: אני לא מציע שום דבר, אני לא ממשלה ואני בקושי קואליציה.

משה גפני: אני לא מציע כלום.

משה גפני: אני ישבתי עם אנשים בממשלה, אנשים מרכזיים בממשלה כדי להתקדם עם העניין הזה.

משה גפני: בינתיים זה לא מתקדם, אני לא מציע כלום.

משה גפני: אני רק רציתי לומר לאדון הנכבד, מר גורביץ נדמה לי.

משה גפני: כשחוקקו את חוק השבות, אנחנו אמרנו אז: תדעו לכם, יבואו לכאן מיליון אנשים שאינם יהודים והבעיות יהיו קשות.

משה גפני: אנחנו התקפנו על כך, אמרו, רגע, מה פתאום, מה אתם בכלל מתערבים בעניין הזה, למה שלא יעלו, אנשים רוצים לעלות.

משה גפני: אמרנו זה מה שיקרה וזה מה שקורה ואנחנו מנסים להתמודד עם מה שקרה שאנחנו לא אשמים בזה.

משה גפני: מר גורביץ עלה לארץ, כשהוא יודע שהוא עולה למדינה דמוקרטית והוא ידע שהוא עולה למדינה יהודית, על הדברים הטובים ועל הפחות טובים שבכך.

משה גפני: כל אחד לפי נקודת ראותו.

משה גפני: מדינת ישראל איננה ככל המדינות, עם כל הכבוד, זאת מדינה שהחוק המרכזי שבה ושמכוחו הוא עלה לארץ, הוא חוק השבות שקורא ליהודים בכל העולם לעלות לארץ.

קולט אביטל: אבל הוא גוי.

משה גפני: אני לא חושב שיש יהודי על-פי ההלכה ויהודי שאיננו על-פי ההלכה.

משה גפני: אין מילה אחרת, יש יהודי ולא יהודי.

משה גפני: מה אפשר לעשות, אין חוק בעולם שמגדיר אחרת יהודי.

קולט אביטל: חבר-הכנסת גפני, יש גם אנשים שמתגיירים ואז הם לא בדיוק, אז לא הכל אידיאולוגיה.

משה גפני: גברתי היושבת-ראש, גם החוק במדינת ישראל היום, לא שאני מסכים עם זה, החוק אומר שיהודי או מי שאמו יהודיה או שהוא התגייר.

משה גפני: זה מה שהחוק אומר.

משה גפני: זאת אומרת, אין מצב שונה מלבד מה שיש אולי בהמלצה של גב' שגב.

קולט אביטל: זה מוכר גם על-ידי הבג"ץ.

משה גפני: במקרה הנוכחי אנחנו לא מדברים על שום דבר אחר, אלא על מי שנולד.

קולט אביטל: חבר-הכנסת גפני, בצד האנושי, לא בצד החוקי הקשה והנוקשה, מה אתה מציע לזוג כזה לעשות?

משה גפני: אני אגיד לך, עם כל הכבוד, יש גם משהו שמישהו צריך לתרום למדינה, עם כל הכבוד.

משה גפני: אחרי הדיון כאן של אתמול שלצערי אמרתי, לא השתתפתי בו.

משה גפני: אנחנו רואים מה שקורה בכל העולם.

משה גפני: אנחנו רואים שבמקומות שאין את המסגרות מה שיש במדינת ישראל, 80 אחוז או כמעט 80 אחוז או למעלה מ80- אחוז, תלוי באיזה מדינה, יש התבוללות והם אובדים לעם היהודי.

משה גפני: זאת אומרת, אנחנו הולכים בעצם להשמדה רוחנית של העם היהודי.

משה גפני: המציאות היא שאנחנו נמצאים במצב שהמדינה היחידה בעולם, אולי לא היחידה, אבל מהיחידות בעולם, ששומרת על המסגרת של העם היהודי, זאת מדינת ישראל.

משה גפני: זאת המציאות, לא שאני אמרתי, שאצלכם כאן בוועדה אתמול.

משה גפני: עכשיו מגיע לפה מר גורביץ ושאלת אותו שאלה נכונה, הוא רוצה להתחתן עם בת זוגו וזה בסדר, באזרביג'אן הוא היה נקרא יהודי והוא בא לארץ והוא לא יהודי מכיוון שזה מה שהחוק קובע.

משה גפני: יש איזה סדרי ממשל ויש איזה סדרי מדינה, ובכל אופן אנחנו נמצאים בחברה שיש לה גם, הרי לא אנחנו המצאנו את חוק השבות, לא הציבור הדתי עשה אותו.

קולט אביטל: הוא גם ענה לי.

קולט אביטל: הוא ענה לי שהוא לא מרגיש שהוא רוצה לקיים חיי דת.

קולט אביטל: או-קיי, גם אני לא ולי מותר להתחתן בארץ.

משה גפני: הכלל שנמצא בחוק במדינת ישראל, שלכאן הוא עלה ולכאן הוא ידע שזה המצב.

משה גפני: שאלת אותו בגלל הפן האנושי, "האם אתה רצית להתגייר".

משה גפני: הוא אומר, לא ניסיתי אפילו.

משה גפני: זאת אומרת, "אני לא ממש קשור לדת".

משה גפני: אם הוא דתי או לא דתי, השאלה אם הוא רוצה להתגייר.

משה גפני: האם הוא פנה בכלל לאיזשהו מוסד רשמי במדינת ישראל ואומר: "אני" והוא נראה בחור אינטליגנטי וחברתו היא גם סטודנטית.

יגאל יאסינוב: מה זה משנה?

משה גפני: תאמין לי, לא תבין.

משה גפני: המציאות בסוף היא, שהוא אפילו לא פנה כדי להינשא לבת זוגו, לחברתו, הוא לא פנה לשום מוסד במדינת ישראל ואת שואלת אותי מה אני אעשה עם הפן האנושי.

משה גפני: בפן האנושי, הוא בא לכאן לחברה, שהיא מדינה יהודית מלבד היותה מדינה דמוקרטית, והיא מנסה לשמר את כל הדברים הקיימים באופן הכי דמוקרטי האפשרי.

משה גפני: הוא לא עושה מאמץ של פסיק, הוא רק הולך לארגון הזה שמנסה לקעקע בו כל דבר של יהדות ולהגיד, הפן האנושי.

משה גפני: מכיוון שאני יודע את המצב, אני בתוך עמי אני יושב, אני לא מכיר את מדינות העולם, אני חי כאן רק בארץ, אני נולדתי בארץ, אני מכיר את המצב, אני רוצה לפתור אותו.

משה גפני: אני לא רואה נכונות מימין לשמאל.

משה גפני: זאת אומרת, לא מימין ומשמאל המדיני, אלא מימין לשמאל הדתי.

משה גפני: הצעתי בממשלה כמה הצעות, עדיין לא קיבלתי תשובה שלהתקדם לפתרון שהפתרון הזה יהיה שאלת המסגרת של מדינת ישראל כמדינה יהודית ועם שאלתה הלכה, ופתרון להרבה מאוד זוגות שיש אפשרות לפתור את הבעיה.

משה גפני: בינתיים לא מצאתי פתרון לבעיה.

משה גפני: גבירתי יושבת ראש הוועדה, יותר חמור מזה מה שהסית אותי אחורנית זה מה ששמעתי כאן בוועדה.

משה גפני: זאת אומרת, אני אתחיל להציע הצעות ונתחיל להגיע לאיזה שהן פתרונות, לפחות חלקיות, ויטיחו בי, "רק רגע זה לא פתרונות הומניים".

משה גפני: אני לא מציע שום דבר.

משה גפני: תציעו אתם, תעבירו חוקים, אני נמצא בכנסת כבר הרבה שנים באופן יחסי.

משה גפני: אני אומר לך שמפלגה שנמצאת בשלטון, כולל שינוי, עם כל הכבוד, ולשינוי היה שר משפטים ושר הפנים בממשלה שאנחנו לא היינו בה, לא היו בה דתיים בכלל.

משה גפני: שני השרים המרכזיים בנושא הזה של מר גורביץ, שני השרים המרכזיים האם יעמדו במליאת הכנסת, לא בשנות דור, לא בן-גוריון שהקים מדינה, לפני שנה וחצי במליאת הכנסת, שר הפנים שלך, שר המשפטים שלך.

משה גפני: אני הייתי אופוזיציה מוחלטת, לא היה אף דתי אחד בממשלה.

משה גפני: הצביעו נגד ואתם באים להטיף לנו מוסר.

קולט אביטל: או-קיי, תודה רבה.

קולט אביטל: חבר-הכנסת גפני, עברנו את המנה היומית בעניין שינוי.

קולט אביטל: עכשיו בואו נתקדם.

קולט אביטל: כל מה שאמרת, נכון, המן סלע, עכשיו בואו נתקדם.

קולט אביטל: אני מבינה ואף אחד לא מטיף למוסר, אנחנו התכנסנו כדי לראות, ואני מצטערת, אני כן מסכימה עם חבר-הכנסת פריצקי גם אם נמצא פתרון לקבוצה של 70 אלף אנשים ועל כך דובר.

זמירה שגב: אין 70 אלף.

יגאל יאסינוב: יש 26 אלף.

קולט אביטל: בסדר.

קולט אביטל: גב' שגב, אני מבקשת, תנו לי לסיים משפט בצורה מסודרת.

קולט אביטל: גם אם נמצא פתרון חלקי, ולכן אני כן באה לשאול אותך, אילו היתה הסכמה בממשלה לאותם הגורמים שאליהם פנית ושעדיין אין לך תשובה מהם.

קולט אביטל: איזה סוג פתרון היה נראה בעיניך?

קולט אביטל: ואני מדברת עכשיו בצורה מאוד היפותטית.

משה גפני: גברתי יושבת ראש-הוועדה, ברגע שתהיה לי תשובה אני אמסור לך אותה, אני לא מתכוון להיכנס יותר לעניין הזה.

משה גפני: נחכה לתשובה, אני מבטיח לך שאני אדבר שוב ואני אמסור לך, אני לא אמסור את זה בציבור.

יוסף יצחק פריצקי: המפלגות הדתיות האורתודוכסיות, מוכנות להגיע להסדר אבל בכמה תנאים.

יוסף יצחק פריצקי: התנאי הראשון הוא שישונה חוק השבות.

יוסף יצחק פריצקי: זאת אומרת, איך הם אומרים.

משה גפני: אני לא התניתי את זה.

יוסף יצחק פריצקי: לא, אני מקבל תראי מה תפיסת העולם שלו, אני מבין שיש לנו בעיה, אני רוצה להחביא אותה.

יוסף יצחק פריצקי: זאת אומרת, אם תבטיחו לנו שמכאן ואילך יעלו לארץ אך ורק יהודים לפי ההלכה, את אלה שהגיעו לפה, נוכל לפתור את הבעיה על-ידי כך שנתיר להם להינשא ביניהם.

יוסף יצחק פריצקי: או נתחיל לדבר על נושא הגיור ונראה מה שנעשה, אבל אנחנו לא מוכנים ליצור מצב שבו אתם תאפשרו לאנשים האלה להינשא, חוק השבות יישאר כפי שהוא ובעצם אנחנו נותנים לשיטתם, לגיטימציה ללא יהודים להמשיך ולעלות לארץ.

קולט אביטל: חבר-הכנסת פריצקי, אם חוק השבות נשאר כפי שהוא, אז בהגדרה גם נכד וגם - - -,

יוסף יצחק פריצקי: זו הסיבה שממשלת ישראל לא חוזרת אליהם עם תשובה.

משה גפני: לא, פריצקי, פשוט עובדתית אני לא התניתי את זה, אף על פי שמה שאתה אומר זה רעיון טוב, אבל אני לא התניתי את זה ומילה לא דיברתי על זה.

קולט אביטל: אז מה תשובתך בבקשה.

משה גפני: אני מחכה לתשובה.

קולט אביטל: או-קיי.

קולט אביטל: חבר-הכנסת נודלמן בבקשה.

מיכאל נודלמן: זו הפעם השניה שאנחנו מדברים על הנושא הזה.

מיכאל נודלמן: אבל מה אני אגיד, הרב גפני הוא עומד על שלו, על האידיאולוגיה שלו, על הדת שלו.

מיכאל נודלמן: זה בסדר, רק אני רוצה שאלה אחת.

מיכאל נודלמן: מה קורה אם זוג כזה נוסע לקפריסין, מתחתן שם ובא לפה כשהם כמו כולם, יהודים או לא יהודים, הם זוג רשמי.

מיכאל נודלמן: איזה היגיון, למה אתם לא רוצים לעשות אותו המחייבים אנשים לנסוע לקפריסין והם מקבלים פה.

מיכאל נודלמן: אתם מקבלים את העובדה שהם זוג?

מיכאל נודלמן: זה השאלה שלי.

משה גפני: לא מקבלים.

מיכאל נודלמן: אתם לא מקבלים, המדינה מקבלת.

קולט אביטל: טוב, אנחנו חיים בפיקציה.

קולט אביטל: חבר-הכנסת גפני, בעצם מה שאומר חבר-הכנסת נודלמן מאוד נכון.

קולט אביטל: כי אנחנו במו ידינו, מוותרים על זכות ריבונית בזה שאנחנו לא משיאים אנשים, שולחים אותם למקום אחר.

משה גפני: אנחנו לא שולחים אותם לשום מקום.

קולט אביטל: זה דבר אחד.

קולט אביטל: ודבר שני, אנחנו כן יוצרים פיקציה.

קולט אביטל: כי האנשים האלה חוזרים והם כן מוכרים כזוג נשוי.

אביגדור לויתן: אני רוצה לפנות אליך, מר גורביץ.

אביגדור לויתן: שאלו אותך אם אתה רוצה להעביר תהליך גיור, אמרת, "לא, אני לא דתי".

אביגדור לויתן: אומרים שאתה לא יכול להיות דתי כרגע מפני שעל-פי ההלכה אתה לא יהודי, אתה לא יכול לקיים מצוות ואסור לקיים מצוות.

אביגדור לויתן: אבל בכל אופן, יש לי הצעה.

אביגדור לויתן: אני הרי מייצג את ממשלת ישראל ואפרים נתיב את הסוכנות היהודית, שני הגופים האלו, העם היהודי וממשלת ישראל הקימו אפשרות לכל מי שמעוניין ללמוד מה זה יהדות, אנחנו לא מכניסים אתכם היום לתוך תהליך שמחר אנחנו הופכים אתכם לדתיים.

אביגדור לויתן: רוצים לתת לכם אפשרות להיכנס למסגרת לימודית, להכיר את היהדות.

אביגדור לויתן: אני מציע אפשרות.

משה גפני: 80 חברי כנסת תמכו בזה, אני הצבעתי נגד.

קולט אביטל: חבר-הכנסת גפני, אתה חייב לצעוק או שאתה יודע לדבר בשקט?

אביגדור לויתן: אני לא יכול להתחרות עם חברי-הכנסת.

קולט אביטל: נכון, אתה צודק.

אביגדור לויתן: אבל דבר אחד, היום נותנים במסגרת שלנו מקום ללימודי היהדות שהוקם שבהסכמה של כל הזרמים.

משה גפני: אני לא.

קולט אביטל: אני אוציא אתכם, אני מבקשת מכם, או שאפשר לנהל פה דיון או שאי אפשר.

קולט אביטל: הבנו, שמענו אותך, ניסית לשכנע, הוא לא רוצה להתגייר, או-קיי, תודה רבה.

יוסף יצחק פריצקי: אתה מייצג כאן עמדה של משרד הקליטה.

קולט אביטל: כן, הוא מייצג עמדה של משרד הקליטה.

קולט אביטל: אתה לא בזכות דיבור עכשיו.

שאול פרבר: אני מייצג את מכון עתים שמתעסקת של אנשים שנקראים הבירוקרטיה במדינת ישראל לא אוהבים לצאת ממנה.

שאול פרבר: אני רוצה להציע פשוט לסדר היום שיש בעיה אחרת כאן.

שאול פרבר: יושבים כאן לידי שני אנשים שהם יהודים מבחינה הלכתית וגם האישה של החבר גם כן יהודיה, התגרשו, עלה ארצה כיהודי.

שאול פרבר: רשום בתעודת זהות שהוא יהודי, מגיע לבית-דין רבני, מגיע לבעיה אחרת, ואני חושב שמדובר במינימום 50 אלף, במקרה שלו ושוב אני כאן מדבר משהו מאוד אינטימי.

שאול פרבר: כשנולד, לא עשו לו את ברית המילה באותו מקום וכאן לפי אישור יהדות, אין לו ברית מילה.

שאול פרבר: מישהו יהודי ביולוגי, וגם האימא שלו יהודיה, הוא לא יהודי?

משה גפני: הוא יהודי.

שאול פרבר: הוא יכול להתחתן?

משה גפני: כן.

קולט אביטל: סליחה, תענה לי בבקשה.

קולט אביטל: מה כתוב בתעודת הזהות שלו?

שאול פרבר: יהודי.

שאול פרבר: בתעודת זהות כתוב "יהודי".

שאול פרבר: ובבית הדין בתל-אביב אמרו שכדי להתחתן, צריך לעשות ברית מילה.

קולט אביטל: שמעת על דבר כזה.

קולט אביטל: טוב, אנחנו בנושא הזה נטפל, הנה גם הרב גפני פה.

קולט אביטל: אז יש פה בעיה ברבנות.

שאול פרבר: יושב לידו זוג שהתחתן, אבל כשרצתה להעלות ארצה מברית המועצות לשעבר נאמר לה, המסמכים שלך דרך האבא יותר פשוטים, אז בואי נכניס אותך דרך האבא.

שאול פרבר: הגיעה דרך האבא, עכשיו משרד הפנים לא מוכן להכיר ביהדותה.

קולט אביטל: סליחה, איפה האימא שלה?

שאול פרבר: האימא שלה כאן במדינת ישראל.

משה גפני: היא יהודיה?

שאול פרבר: היא יהודיה.

קולט אביטל: נציג משרד הפנים בבקשה, תוכל להשיב לנו בנושאים האלה?

דניאל סלומון: האיש מספר שהוא הביא את המסמכים.

קולט אביטל: אנחנו לא שואלים אותך מה הוא מספר.

קולט אביטל: אנחנו מבקשים התייחסות שלך.

קולט אביטל: מה שהוא סיפר כולנו שמענו, אתה לא צריך להתייחס ככה אליו.

דניאל סלומון: אילו הוא היה בא עם המסמכים של האימא, כנראה שהעניין היה מסתדר.

יוסף יצחק פריצקי: זה לא מה שהוא ששאל אותך.

יוסף יצחק פריצקי: הוא שואל מי קובע מבחינת משרד הפנים מיהו יהודי?

דניאל סלומון: האיש עצמו.

קולט אביטל: אין פה נציג של לשכה של נתיב?

יוסף יצחק פריצקי: מי קובע, ריבונו של עולם.

דניאל סלומון: יש את לשכת הקשר.

יוסף יצחק פריצקי: מי זה?

דניאל סלומון: איש משרד הפנים.

יוסף יצחק פריצקי: מה הוא, מה התפקיד, מה זה נקרא?

דניאל סלומון: עובד מינהל האוכלוסין.

יוסף יצחק פריצקי: מה ההכשרה שלו?

דניאל סלומון: לבחון מסמכים.

ניר ברגר: המקרה שלנו הסתבך בעוד מקרה, משום שהם הגיעו לארץ, הם בקושי ידעו עברית, ההורים שלה והם הלכו למשרד הפנים עם המסמכים המקוריים של הסבתא ושל הסבתא רבא שהיו יהודיות.

ניר ברגר: שלחו את המסמכים לירושלים ושלחו את זה לתל-אביב, למשרד הפנים, למשרד החוץ.

ניר ברגר: קרתה תקלה, המסמכים הלכו לאיבוד וההורים נשארו רק עם ההעתק.

ניר ברגר: והיום העתק לא תופס.

קולט אביטל: חברים, אנחנו עכשיו לא נטפל בעניינים האלה בצורה פרטנית.

קולט אביטל: אני כן אפנה למשרד הפנים, אני מניחה שאם יש מסמכים אפשר ללכת לנוטריון, להצהיר הצהרה איזה העתק של מקור שהלך לאיבוד.

קולט אביטל: כל זה דבר שהוא אפשרי אם מטפלים בו בצורה מתאימה.

קולט אביטל: הדבר שאותי מעניין, אנחנו נקבל תשובות ממשרד הפנים לגבי המקרים האלה.

קולט אביטל: נצטרך לפנות לרבנות כדי לבדוק מדוע, אם אתה אומר שזה לא כתוב שזאת הוכחה שאדם צריך להביא כשהוא נישא, כשהוא צריך להתחתן הוא גם צריך להוכיח נימול, אז אנחנו נפנה לרבנות ונברר את המקרה הזה.

קולט אביטל: אלה דברים שלא צריכים להיות.

קולט אביטל: יש לך משהו להוסיף.

שאול פרבר: הדברים הם מאוד, כל מקרה יש לו את הניואנסים שלו.

שאול פרבר: יש הבדל שמשנים כאן להערכתנו במכון עתים, 20 עד 25 אחוז שהם בעצם יהודים על-פי ההלכה אבל לא מטעם משרד הפנים או לא בתעודת זהות.

שאול פרבר: זה פשוט אף אחד לא טרח ולא הסביר לאנשים האלו, וכיום איך אנחנו יכולים להוכיח שהם יהודים?

קולט אביטל: זה נושא שלא בגללו התכנסנו, אבל זה נושא שכן ניתן לפתור אותו, אני מעריכה.

קולט אביטל: עכשיו נציג הרבנות, בבקשה.

שמעון אולמן: אני היועץ המשפטי של הרבנות היום.

שמעון אולמן: בקשר לבעיה הפרטנית שלו, אם מדובר פה בהליך שיפוטי שהוא פנה לבית-דין רבני וביקש אישור יהדות לנישואין, במידה והוא אינו שבע רצון מההחלטה הוא יכול לערער עליה לבית-הדין הרבני הגדול.

שמעון אולמן: אם הוגשה בקשה ולא ניתנה ההחלטה תוך זמן סביר, היום יש נציבה לתלונות הציבור על שופטים, אפשר לפנות אליה, זה הליך שיפוטי.

שמעון אולמן: עכשיו אין מקום גם כן שהוועדה תפנה לבית-הדין הרבני, כפי שאני מניח, גברתי לא פונה לשופט לבית-משפט שלום או לבית-משפט מחוזי.

שמעון אולמן: הטיפול הוא טיפול פרטני, הוא זכאי לקבל החלטה.

יגאל יאסינוב: אנחנו יכולים לפנות, אנחנו יכולים לא בנושא פרטני.

קולט אביטל: כשהאנשים עלו לישראל, קרו כל מיני דברים, אנשים לא הצטיידו במסמכים הנכונים.

קולט אביטל: אנשים שאפשר להוכיח שהם יהודים.

קולט אביטל: יש קבוצה של אנשים שיש להם בעיה בגלל מסמכים אלה או אחרים, אנחנו יכולים לקחת במרוכז את הרשימות של האנשים האלה ולבקש שאתם תגיעו לכלל הכרעה עליהם, בבקשה.

שמעון אולמן: אולי גברתי לא זוכרת, לפני כשנה היה פה מנהל בתי-הדין בוועדה המכובדת של גברתי וההצעה הזאת עלתה גם אז.

שמעון אולמן: מאז אנחנו מטפלים באותה רשימה.

שמעון אולמן: אז אולי עוד שנה נתכנס שוב ושוב תעלה ההצעה הזאת.

קולט אביטל: בסדר, תודה רבה.

ניקולאי גרשון: חבר-הכנסת גפני, אני רוצה לספר לך על המקרה שלי.

ניקולאי גרשון: אני יהודי במאה אחוז, אצל אשתי בעיה אחת, סבתא אחת לא יהודיה.

משה גפני: האימא של האימא?

ניקולאי גרשון: נכון.

ניקולאי גרשון: אני לא מוכן לשקר ואני לא הולך לשקר, היא לא יהודיה.

קולט אביטל: תודה רבה.

אלי זרחין: אני מייצג את האגודה הישראלית למען ילדים עולים.

אלי זרחין: אנחנו מנסים לייצג זכויות של הצעירים שלפעמים נפגעים בארץ.

אלי זרחין: אני שואל את השאלה, נציגי הלמ"ס הציגו 275 אלף ללא סיווג דתי.

אלי זרחין: אנחנו עובדים עם הצעירים שלפי אימא שלהם מבחינתם היא יהודיה.

אלי זרחין: יש להם תעודות.

אלי זרחין: הם רשומים בתעודת זהות כיהודים.

אלי זרחין: ד"ר רייס לא מכיר בהם.

אלי זרחין: יש בן-אדם בישראל שהוא יושב ברבנות הראשית, קוראים לו ד"ר רייס, הוא היחיד, הוא לא דיין, הוא לא שופט, הוא היחיד שקובע על העולים אם הם יהודים או לא.

אלי זרחין: יש לו עוד שני עוזרים , הוא לא מקבל העתק, גם נוטריוני לא מוכן לקבל.

יוסף יצחק פריצקי: לפי מה הוא קובע.

יוסף יצחק פריצקי: גודל האף, לפי רגליים?

אלי זרחין: הוא קובע לפי המסמכים.

אלי זרחין: עכשיו המסמכים האלה כתוב "יהודי" וד"ר רייס אומר "זה שם לא יהודי, אני לא מקבל את זה".

אלי זרחין: או למשל ברוסיה קרו דברים, אנשים מביאים אישור נוטריוני, ואז הוא אומר, "רק מקור, אין לכם מקור, אתם לא יהודים".

אלי זרחין: אותה אוכלוסייה שרואה את עצמה כיהודים, אותה אוכלוסייה שלהן חשוב מאוד להיות יהודי.

אלי זרחין: אנחנו מכירים משפחות שחלקן, חלק מהמשפחות נרצחו בשואה.

אלי זרחין: הצעירים האלה רוצים להתחתן בישראל ברבנות, אנחנו רצינו שהם יתחתנו בחוץ-לארץ, הם לא מוכנים, הם רוצים להתחתן כאן דרך הרבנות.

אלי זרחין: אנחנו מבקשים מד"ר רייס תשובה, הוא לא מוכן.

אלי זרחין: אין בשום מקום תשובה כתובה.

אלי זרחין: ואנחנו מגיעים למצב לאן הוא יחליט.

אלי זרחין: ואנחנו מגיעים למצב לאן להכניס, אני לא יודע כמה, אין לי מספרים, אותם אנשים צעירים שהם בעצמם יהודים, אימא שלהם מבחינתם ויש עדים, באים אנשים עדים שהם יהודים וד"ר רייס לא מוכן לשמוע אותם, הוא אומר "אני לא דיין".

אלי זרחין: באים אנשים שמבחינת היהדות, מבחינת ישראל, הם התחתנו בישראל, כאילו הם יהודים, הם מוכנים להעיד, הם מכירים משפחה, הם מכירים את סבתא, הם מוכנים להעיד, "לא, לגבי רוסים לא מעידים".

אלי זרחין: לאן להכניס את האנשים האלה.

אלי זרחין: אני רוצה שהחוק שהוצע כאן שיטפל גם באנשים האלה, יש להם סיווג דתי או לא.

קולט אביטל: אין להם סיווג דתי.

קולט אביטל: אני מציעה שתתייחס, כי כרגע אנחנו מדברים לא רק על בעיה עקרונית, כרגע אנחנו מדברים על זה שלאנשים יש כוח.

קולט אביטל: ולדעתי הם מנצלים אותו לרעה והם לא באים לקראת אנשים שאולי הם כן יהודים.

קולט אביטל: מה עושים במקרים האלה?

משה גפני: אני מבקש להתייחס.

משה גפני: תראי, אני לא דובר לא של הרבנות ולא של בתי-הדין, אבל מכורח הנסיבות, עולים פה דברים שעולים בכל ועדות הכנסת, דיברנו על הדבר העקרוני.

משה גפני: הדבר העקרוני הוא ויכוח, הוא דיון אמיתי.

משה גפני: כל הדברים האחרים הם דיונים שעלו בוועדות הכנסת, אגב, גם בוועדה שלך, על בירוקרטיה שקיימת במדינה שהיא דבר נורא ואיום.

משה גפני: למשל הסיפורים שעלו כאן שהם פשוט דברים שנראים משונים, אבל הם קיימים בכל המשרדים ובכל הנושאים שמנצלים את הכוח.

משה גפני: יושב פקיד ולא עושה את עבודתו או מתעצל.

משה גפני: הרי יש משרדים שעליהם יש גם דוחות של מבקר המדינה על התעצלות ועל דברים של בירוקרטיה שהאזרח סובל.

משה גפני: ולא במקרה זה, במקרה הזה רק, זה מצטלם גם לעובדה האידיאולוגית אז אולי זה נוח להגיד את זה.

משה גפני: כל הדברים האלה הם אינם רציניים.

משה גפני: אני מצטער להגיד לך על העניין הזה של בירור היהדות.

משה גפני: היו מקרים רבים שהיו זיופים לא מעטים, מקרים רבים.

משה גפני: ודובר על זה וזה נדון והיום נוהגים במשנה זהירות, מכיוון שהתברר שהגיעו למדינת ישראל גם גורמים פליליים, גם גורמים אנטישמיים וגם לצערי הרב גם גורם נאצי.

משה גפני: זאת אומרת, כבר היה דבר כזה של זיופים שנדונו כבר כמה פעמים ואנשים נזהרים בעניין.

משה גפני: הזכרת את הנושא של השואה, ראינו את המקרים ההפוכים שבגלל זה אנחנו קרוב ל10- חברי כנסת הגשנו חוק, מה שאנחנו מתביישים בחוק הזה, אבל הגשנו אותו שבמדינת ישראל אסור להיות נאציים, מה שלא עלה בדעתנו עד היום לעשות.

משה גפני: עשרה חברי-כנסת.

משה גפני: לגופו של עניין, גברתי היושבת-ראש, היה כל הזמן לפני הנושא של הגיור עבר למשרד ראש הממשלה.

משה גפני: רגע משפט אחד לגבי המיסיון.

משה גפני: אני התנגדתי למיסיונריות הזאת.

משה גפני: גיור על-פי היהדות הוא גיור של מי שמבקש להתגייר, אנחנו לא מבקשים מאף אחד שיתגייר.

קולט אביטל: נכון.

משה גפני: זה הגיור.

משה גפני: מה שקרה שכנסת ישראל הצביעה ואני הפכתי את זה לאמון, את ההצעה הזאת, להקים את מכון הגיור.

משה גפני: מה שעושה האדון הנכבד, שאני מבקש ממנו.

קולט אביטל: סליחה, גם למכון הגיור, אנשים הולכים לפי רצונם.

משה גפני: אני נגד זה.

משה גפני: גברתי היושבת-ראש, רק למען האמת ההיסטורית, יש פה חברי-כנסת שלא היו באותה עת, רק למען האמת ההיסטורית, הכנסת דנה על העניין הזה.

משה גפני: הביא את פרופסור נאמן, הוא הביא את זה למליאת הכנסת ואני הייתי כמעט מחברי-הכנסת היחידים שהייתי בכנסת.

משה גפני: זה היה אחר-הצהרים, היו פה למעלה מ80- חברי כנסת מהמפלגות הגדולות והבינוניות והחצי זה, ואני לא ידעתי מה לעשות.

משה גפני: וראיתי שמפלגת העבודה הולכת להצביע עם הליכוד, הליכוד היה בשלטון, אז הפכתי את זה לאמון.

משה גפני: אז מפלגת העבודה נמנעה.

משה גפני: אבל כולם היו בעד המיסיונריות הזאת וזה בסדר, אני מקבל את החלטת הכנסת.

קולט אביטל: תרשה לי לעשות קצת סדר.

קולט אביטל: מי שרוצה ללכת להכיר את היהדות, אף אחד לא כובל אותו והולך ללמוד.

קולט אביטל: אם הוא רוצה להתגייר בתום הלימודים, עניינו.

קולט אביטל: הוא לא רוצה, גם כן עניינו.

קולט אביטל: מה שאולי לא מקובל ופה אני כן מוכנה ללכת כברת דרך אתך, זה שבמשרד הקליטה החליטו לעשות מאמץ ולנסות ולשכנע עולים כן להתגייר.

קולט אביטל: זה פה עניין של מדיניות, זה לא עניין של עם מכון.

30807: והגיור הוא אורתודוכסי.

משה גפני: תאמיני לי, מהניסיון ההיסטורי של העם היהודי, טוב לא ייצא מזה.

משה גפני: עכשיו אני רוצה להגיד רק לגופו של עניין.

משה גפני: במקום להשקיע כסף בשטויות האלה.

30807: לפי דעתך.

משה גפני: יש לי חסינות, עם כל הכבוד.

משה גפני: בשביל זה אני יכול להגיד "שטויות".

קולט אביטל: סליחה, אתה לא יכול לפנות ככה לחבר-הכנסת.

משה גפני: גברתי צודקת, מכיוון שהוא מתנהג לא בסדר, אבל לי זה לא איכפת.

משה גפני: מה שאני אומר, במקום להתעסק בשטויות האלה להשקיע כסף, הלך משרד ראש הממשלה וקיצץ בנציגויות בקייב ובמוסקבה ובמקומות שישבו שמה נציגים שסייעו למדינת ישראל.

משה גפני: נציגים של משרד המשפטים, האם זה צריך להיות משרד ראש הממשלה, קיצצו בתקנים האלה ואז כאשר מגיעים לפה נושא של בירור יהדות, לגבי נישואין, לגבי גירושין, בכל אופן רוסיה היא מדינה גדולה וענקית עם הרבה מאוד בעיות ושמה השלטון ניסה לטשטש את הזהות הדתית כפי שנאמר פה בתחילת הישיבה.

משה גפני: ולכן הבירורים לטובת האנשים האלה צריכים להיות יותר אינטנסיביים.

משה גפני: הלך משרד ראש הממשלה, קיצץ את התקנים האלה והיום הקושי כדי לברר איזשהו דבר שיש מסמך שהוא לא אותנטי אלא שהוא קופי, צריך מישהו שיברר את זה ואפשר לברר את זה, ביררו את זה בעבר.

משה גפני: היום הקושי הוא יותר גדול בגלל קיצוצים בירוקרטיים בנציגויות של מדינת ישראל בכל הערים הגדולות ברוסיה.

משה גפני: במקום לעסוק בשטויות של פלורליזם וישבו ללמד יהדות ולהשפיע, שישקיעו את הכסף בדברים האמיתיים זה יפתור את הבעיות האמיתיות.

קולט אביטל: חבר-הכנסת גפני, אנחנו לא מתקדמים לשום מקום.

קולט אביטל: מה שבשבילך שטויות, בשביל אנשים אחרים זה לא שטויות.

קולט אביטל: כי יש אנשים שמאמינים שגם ביהדות יש מקום לפלורליזם וגם היהדות היא דת ובמשך השנים התקדמה עם הזמן.

קולט אביטל: והשתנתה עם הזמן והתאימה את עצמה לזמנים.

קולט אביטל: אם אנחנו לא נעשה את זה ולא נעשה חשיבה בעניין הזה, נישאר מקובעים.

קולט אביטל: אז בוא לא נקרא לזה שטויות.

משה גפני: מה זאת אומרת?

קולט אביטל: אני לא שותפה לרעיון שזה שטויות.

קולט אביטל: אני חושבת שמי שרוצה ללמוד יהדות.

משה גפני: שילמד, בשמחה רבה.

יוסף יצחק פריצקי: פעם שאלו רב ואמרו לו, מה זה אתה חוקר קבלה, קבלה זה שטויות.

יוסף יצחק פריצקי: אמר, קבלה זה שטויות, אבל חקר השטויות זה מדע.

משה גפני: לזה התכוונתי, פריצקי.

שמעון אולמן: אני רוצה להתייחס לשני ההיבטים של הבעיה שעורר הדובר.

שמעון אולמן: קודם כל, מצב הפרטני.

שמעון אולמן: ד"ר רייס הוא אחד המומחים הבכירים ביותר לחקר יהדות ברית-המועצות.

שמעון אולמן: ד"ר רייס עצמו היה מסורב עלייה שנים רבות, הפרשיה שלו התפרסמה בעיתונות העולמית, הוא היה אצל נשיא ארצות-הברית דאז.

קולט אביטל: הוא היה אצל נשיא ארצות-הברית כשהוא היה מסורב עלייה?

שמעון אולמן: מיד אחרי שהוא יצא, עוד לפני שנפתחו שערי העלייה.

שמעון אולמן: קודם כל, האדם לא נמצא פה, אני מנסה קצת להגן על כבודו.

שמעון אולמן: עכשיו ד"ר רייס הוא מומחה, הוא לא דיין והוא לא פוסק.

שמעון אולמן: הוא נותן חוות-דעת.

שמעון אולמן: הוא נותן חוות-דעת על-פי הנתונים שיש בפניו.

שמעון אולמן: הוא מראיין את הפונה, הוא מראיין את בני משפחתו, הוא בודק את המסמכים.

שמעון אולמן: כאשר עולה חשד בקשר לאותנטיות של המסמכים.

שמעון אולמן: סליחה, כאשר אין ספק הוא נותן חוות-דעת חד-משמעית.

שמעון אולמן: כאשר עולה חשד, לרוב הוא מפנה את המסמכים לבדיקת המעבדה לזיהוי פלילי של משטרת ישראל.

שמעון אולמן: וההתרשמות שלי, אני לא אומר לכם מחקר סטטיסטי, אבל ההתרשמות שלי, כי הרבה פעמים זה מגיע אלי לאחר מכן, רוב המקרים שהוא מפנה לבדיקת המחלקה לזיהוי הפלילי, מתגלים המסמכים כמזויפים.

שמעון אולמן: יש לו טביעת עין שאין למרבית האנשים שקיימים בעולם בנושא.

יוסף יצחק פריצקי: על איזה מסמכים מדובר?

שמעון אולמן: מדובר על תעודות לידה.

קולט אביטל: תסלחו לי, אני פשוט חושבת שהעניין הזה מאוד עצוב.

שמעון אולמן: אני מתאר לכם תהליך.

שמעון אולמן: עכשיו תסכימו אתי שכשמגיעה חוות-דעת שלילית של המחלקה לזיהוי פלילי שמדובר במסמך מזויף, אנחנו לא יכולים לבוא ולומר, אבל הוא רוצה שנקבע שהוא יהודי.

שמעון אולמן: אם הוא יהודי או לא יהודי, אם נולד לאימא יהודיה, זה הוא עניין עובדתי.

שמעון אולמן: זה לא עניין של רצון טוב.

קולט אביטל: אנחנו מסתובבים סביב אותה סביבה.

שמעון אולמן: לא, תרשי לי.

שמעון אולמן: הוא נותן את חוות-הדעת שלו, גם אם היא שלילית.

יוסף יצחק פריצקי: הרוסים מוכנים לקבל את זה ואז לשלם לו פיצויים שהם ראיינו אותו כי היה יהודי.

שמעון אולמן: לא.

יוסף יצחק פריצקי: אני רוצה להבין איך זה עובד.

שמעון אולמן: כשהוא נותן חוות-דעת שלילית, פתוחה הדרך בפני המבקש להופיע בפני בית-הדין ולהביא הוכחות נוספות ולהביא עדים.

שמעון אולמן: כי צודק ד"ר רייס, הוא לא דיין ופתוחה את הדרך להביא את ההוכחות לבית-הדין ובית-הדין יפסוק בהתאם לחומר שבפניו.

שמעון אולמן: ואם הפסיקה לא מוצאת חן, עדיין אפשר לערער לבית-הדין הרבני הגדול.

שמעון אולמן: זה ההליך המשפטי, השיפוטי, במדינת ישראל.

שמעון אולמן: זה במישור הפרטני הזה.

קולט אביטל: סליחה, אני רק רוצה לשאול שאלה.

קולט אביטל: לפי דעתך בכמה מקרים כאלה מדובר?

אלי זרחין: אני חושב, מאות.

אלי זרחין: כי הוא לא נותן למשפחה החלטה.

שמעון אולמן: כל פנייה של בית-הדין אליו מקבלת תשובה בכתב.

שמעון אולמן: אתם יכולים להסתכל בתיק.

שמעון אולמן: בתיק אין פניות של משפחות אליו באופן יזום על-ידם.

שמעון אולמן: תמיד זו הפניה של בית-הדין, יש תיק בבית-הדין, הוא לא מקבל פניות מהציבור הרחב.

שמעון אולמן: והתשובה שלו תמיד בתיק.

שמעון אולמן: עכשיו במישור העקרוני מעוררים בעיה באמת קשה.

קולט אביטל: אפשר בבית-הדין לקבל את התשובה?

שמעון אולמן: תיקי בתי-הדין הם חסויים מפני הציבור הרחב, הם פתוחים לעיון של בעלי הדין.

שמעון אולמן: כל מסמך בתיק, חוץ מאשר מדובר בסכסוך משפחה בקשר לילדים, יש תסקירים חסויים של עובדים סוציאליים שמבקשים חיסיון עליו, להוציא דברים מעין אלה או דוחות רפואיים, התיקים פתוחים לעיון המבקש.

שמעון אולמן: במישור העקרוני, גברתי, מעלים פה באמת בעיה רצינית.

שמעון אולמן: דיברו כאן שקשה להביא מסמכים, קשה להוכיח.

שמעון אולמן: ואני מסכים עם התיאור הזה ששעון החול הולך ואוזל.

שמעון אולמן: האנשים המבוגרים הולכים ונפטרים מהעולם.

קולט אביטל: הבעיה היא עם 30%, זאת אומרת אנחנו גוררים אחרינו את כולם.

שמעון אולמן: אני רוצה להעלות פה הצעה שאולי הוועדה הזאת תיזום דחיפה של הקמת מכון לבירורי יהדות.

שמעון אולמן: הרי בירורי יהדות שמתבקשים אצלנו הם לצורך שבות, זה לא תמיד אותן בדיקות לצורך שבות ולצורך נישואין.

יגאל יאסינוב: אולי מכון לביטול רבני?

שמעון אולמן: מכון לבירורי יהדות, שלושה ארבעה אנשים שהם מומחים לדבר.

שמעון אולמן: אבל זה לא מספיק.

שמעון אולמן: צריך לעשות את זה באופן יזום, שמישהו יש לו הוכחות על יהדותו, יבוא שעה אחת קודם ויירשם וייבדק והוא ייכנס למאגר הזה ונדע שכשבנו, בתו, ישרתו בצה"ל.

יוסף יצחק פריצקי: בקיצור, אתה מציע ספרי יוחסין מודל.

משה גפני: רק דבר אחד, תראי, האנשים האלה כמו היועץ המשפטי של בתי-הדין, אנחנו שומעים כל אחד מביע עמדתו מה שהוא רוצה, אנחנו מחוקקים, אנחנו יכולים לשנות את החוקים.

משה גפני: אבל כדאי לפעול על-פי החוק.

משה גפני: החוק מתייחס ליהודי כיהודי ומן הדין היה שככה אנחנו ננהג כלפיו או כלפיהם.

משה גפני: כלפי כל פקיד שעושה את עבודתו.

משה גפני: רוצים לשנות את החוק, ויהודי זה הגדרה אחרת.

קולט אביטל: חבר-הכנסת גפני, אתה סותר את עצמך.

קולט אביטל: כרגע, אני לא באה כרגע להגיד שאנשים לא צריכים לפעול לפי חוק.

קולט אביטל: אבל אתה בעצמך אמרת שיש פה בירוקרטיה.

ניר ברגר: אני מודה לכם על ההזדמנות שנתתם לי בתור האזרח הקטן והפשוט ברחוב להביע את מה שאני מרגיש.

ניר ברגר: ואני פונה אליך, חבר-הכנסת גפני, בתור מי שבעיני מייצג את המגזר הדתי ושל הרבנות.

משה גפני: אני מייצג את עצמי.

ניר ברגר: בתור אזרח ישראלי שנולד בארץ, גדל בארץ שרת בארץ וחי בה והכל.

ניר ברגר: אני מבקש בתור אזרח, תן לי את הזכות לבחור באיזה מסלול, איך אני רוצה להתחתן.

ניר ברגר: אם אני רוצה להתחתן דרך הרבנות או אני רוצה להתחתן במסלול אחר.

ניר ברגר: ואני מבקש שמדינת ישראל תכיר ותכבד את הרצונות ואת הבחירה שלי ותקבל את זה.

משה גפני: אני רוצה לומר לך באופן פרטני, אם אתה באה אלי עם הבעיה הפרטנית שלך, אני מבטיח לך לטפל במסגרתי כחבר-כנסת עם הכלים שעומדים לרשותי.

משה גפני: אם אתה מדבר על הדבר העקרוני.

משה גפני: על הדבר העקרוני במדינת ישראל הולכים לבחירות.

משה גפני: והציבור בוחר את נציגיו והכנסת דנה גם במסגרת ועדת העלייה והקליטה בין היתר, אבל בעיקר במליאת הכנסת ומקבלת חוקים.

משה גפני: כדי לשנות חוקים, צריך ללכת לבחירות.

משה גפני: עכשיו אם אתה רוצה ללכת לבחירות, אז אני רוצה לדבר אתך פה בחוץ כמה דברים.

משה גפני: על הבעיה הפרטנית שלך תביא לי, אני אטפל בה.

קולט אביטל: תודה רבה.

קולט אביטל: בבקשה חבר-הכנסת יאסינוב, ואז אנחנו נסכם.

יגאל יאסינוב: רק בקצרה לסיום.

יגאל יאסינוב: אז מה שאני רוצה להגיד דבר אחד.

יגאל יאסינוב: בכל שנה אנחנו מחוקקים חוק שהוא נקרא "חוק מצב חירום", גם השנה חוקקנו אותו.

יגאל יאסינוב: חלק מהמשמעות של החוק היא ביטול סמכויות של משרדים אזרחיים, מה שנקרא "ועדת סמכויות, למשרד ראש הממשלה".

יגאל יאסינוב: בדרך כלל החוק הזה גם כן מדבר על עניין של נישואין.

יגאל יאסינוב: ומשרד ראש הממשלה, הוציא חקיקה לגבי נישואין אזרחיים.

יגאל יאסינוב: אני רוצה להזכיר לגברתי, שבישיבה שלנו אתמול אני ביקשתי ממנו, אני גם רוצה להתחתן בנישואין אזרחיים.

קולט אביטל: חבר-הכנסת יאסינוב, אתה חייב להגיד את זה פה ולא להגיד לאף אחד, הוא בעצם לא רוצה להתחתן, זה תירוץ.

יגאל יאסינוב: אני רוצה להתחתן, אני לא עושה מזה סוד ואני מזמין אתכם.

יבגניה ברזיצקי: אני רציתי להגיד מבחינת חשיבה לרבנות, פשוט יש המון חילוניים ברץ שהם יהודים והם לא רוצים להתחתן בכל הקטע הזה של רבנות וגם כמונו נוסעים לחוץ-לארץ ומתחתנים שם בנישואין אזרחיים, חוזרים ומביאים את המסמכים האלה למשרד הפנים ומכירים את הנישואין האלה.

יוסף יצחק פריצקי: גברתי היושבת-ראש, הדיון הזה היה דיון עצוב.

יוסף יצחק פריצקי: למרות שצחקנו, הוא היה דיון עצוב.

יוסף יצחק פריצקי: אני חושב משה גפני שאתם שכחתם משהו, ואני אגיד לך מה שכחתם.

יוסף יצחק פריצקי: המשיח שהוא מזרעה של רות המואבייה שאמרה לנעמי, קודם אמרה לו "עמך עמי" ואחרי אמרה לו "אלוהייך, אלוהי".

יוסף יצחק פריצקי: ויש פה אנשים שרוצים להצטרף לעם, יכול להיות גם שיצטרפו לאל, אבל קודם כל רוצים להצטרף לעם.

יוסף יצחק פריצקי: אתם אמורים לשמור על הגחלת היהודית, אני לא יודע למה אתם דוחים אותו כך.

יוסף יצחק פריצקי: תראי, גברתי, יש מצב ברור, אני אגיש הצעת חוק שמאפשרת לאנשים האלה להינשא ונראה איך היא תעמוד בכנסת.

יוסף יצחק פריצקי: הרי אי אפשר, דרך אגב, להינשא לכל מי שחשקה נפשה, נראה איך היא תעבור.

יוסף יצחק פריצקי: היא כן תעבור בקריאה טרומית, או לא תעבור בקריאה טרומית, אני אגיש אותה.

יוסף יצחק פריצקי: אני אגיש אותה אפילו לקראת סוף המושב.

יוסף יצחק פריצקי: אבל לא יכול להיות מצב שמדינת ישראל תאמר לאזרחים שלה, לא תינשאו רק בנישואין דתיים, שזה כשלעצמו לדעתי לא בסדר, אבל נניח לזה.

יוסף יצחק פריצקי: לא תבואו בטריטוריה שלנו בקהל הנישאים בכלל, לא תוכלו להינשא.

יוסף יצחק פריצקי: זזה השירות הבסיסי, הראשוני.

משה גפני: זה אתם אשמים.

יוסף יצחק פריצקי: אז אני רוצה לתקן אם אני אשם.

יוסף יצחק פריצקי: הרי זה מצחיק.

יוסף יצחק פריצקי: האם החוק הזה יעבור?

קולט אביטל: לא.

יוסף יצחק פריצקי: אני חושב שלא.

קולט אביטל: אנחנו מחויבים להגיש לכנסת, להניח על השולחן הכנסת מסקנות וקשה מאוד להגיע לידי מסקנות שהן על דעת כולם כאן.

קולט אביטל: אבל אני רוצה בכל זאת להגיד כמה דברים כי אנחנו שמענו את ניר ושמענו את יבגניה ושמענו את ניקולאי.

קולט אביטל: ושמענו מקרים שונים אחד מהשני.

קולט אביטל: כל אחד מאתנו רוצה שזאת תהיה מדינה יהודית ולשמור על הצביון היהודי.

קולט אביטל: אבל לא רשאים, כמחוקקים או כאזרחי מדינת ישראל למנוע מהאנשים זכויות יסוד.

קולט אביטל: וזכות היסוד היא להתחתן.

קולט אביטל: אז זכות היסוד היא כפי שאנחנו דורשים מאנשים לשרת בצבא, כשאנחנו דורשים מהם לשלם מסים, אנחנו חייבים לספק להם את הפתרונות.

קולט אביטל: אנחנו חייבים, ואני לא אומרת איזה פתרונות, אבל אני חושבת שלכל אחד מהקבוצה הזאת אנחנו מחויבים כמחוקקים, כאזרחים, אנחנו מחויבים למצוא את הפתרונות.

קולט אביטל: עכשיו אני רוצה ללכת מהפרט לכלל, אני מבקשת הפעם הזכיר לי הרב גפני, הזכיר לי היועץ המשפטי של בתי-הדין.

קולט אביטל: אני מבקשת ממר שאול פרבר, אני מבקשת ממך רשימה של אותם המקרים שאתה אומר שהם בעייתיים כמוהם, שאתם פונים ואין לכם תשובה.

קולט אביטל: אני מבטיחה שאני לוקחת את כל הקבוצה הזאת ואני הולכת ופונה כדי לראות מה כל מקרה ומקרה כדי שתקבלו את התשובות.

קולט אביטל: זה פרטני, זה אני מתחייבת, הוועדה מתחייבת.

קולט אביטל: כיוון שנתבקשתם ולא עשיתם את זה, אני מבקשת תוך שבוע לקבל מכם את הרשימה והיה לא קיבלנו את הרשימה, האחריות היא שלכם, לא שלנו.

קולט אביטל: אנחנו רוצים לסייע.

קולט אביטל: או-קיי, זה דבר אחד.

קולט אביטל: דבר שני, אלי זרחין, תנסה גם אתה לעשות רשימה של כל אותם המקרים, אנחנו נצטרך לפנות היום למשרד ראש הממשלה.

קולט אביטל: אני לא יודעת אם אפשר להקים מכון לבירור יהדות, אני גם לא בטוחה שזה רעיון כל-כך טוב.

קולט אביטל: אבל אני כן חושבת שבמשרד ראש הממשלה צריך להקים צוות אם יש כל כך הרבה, אם זה עשרות או עם זה מאות.

שמעון אולמן: זה לא יכול להיות משרד ראש הממשלה, זה חייב להיות במסגרת בתי-הדין הרבניים מאחר והוא שהוא מופקד.

קולט אביטל: או-קיי אז נפנה וננסה לברר, אבל לא יכולים או שצריך לקום צוות.

משה גפני: הרי בניימין נתניהו קיצץ אותו שם.

קולט אביטל: בסדר, יכול להיות.

קולט אביטל: אנחנו נבדוק במשרד ראש הממשלה אם יש מאות מקרים כאלה ואם אתם לא מגיעים להכרעות ואם הכל תקוע באיזשהו מקום ואנשים לא מקבלים תשובות, אז אנחנו צריכים לדעת מה קרה עם כל אותם מאות המקרים.

שמעון אולמן: סליחה, אין כזה דבר.

קולט אביטל: אם אין, אז אין.

קולט אביטל: אבל אם יש, נעשה את הדבר הזה.

קולט אביטל: יש כל מיני קבוצות של אנשים, יש אנשים שאולי כן אפשר לפתור את בעיותיהם בנקל.

קולט אביטל: ואני חושבת שאלה שני מקרים, כפי שאני שומעת אותם עכשיו, שהם צריכים לבוא לידי פתרון ומהר מאוד.

קולט אביטל: אני מקווה שאני יכולה לפנות לחבר-הכנסת גפני שיעזור לנו לפתרון המקרים האלה.

משה גפני: סליחה גברתי יושבת-ראש, את עברת על העניין הזה של בירור היהדות, רק שאת לא ייחסת לזה חשיבות לפי דעתי, לא ירדת לעומק העניין.

משה גפני: לפי דעתי מסתובבים פה מאות אולי אלפים של אנשים שהם יהודים לכל דבר ועניין ולא יודעים את זה.

קולט אביטל: נכון.

קולט אביטל: אני לא מקלה ראש, אבל אני רוצה ללמוד, אני לא מוכנה ללכת בשם הוועדה להמליץ על הקמת מכון לבירור יהדות בלי שאני בודקת את הנושא.

קולט אביטל: אני לא שוללת.

קולט אביטל: הוועדה שלי תדון בזה, אנחנו נבדוק את ה"בעד" וה"נגד", ואז נחליט אם זה מה שאנחנו רוצים להמליץ.

שמעון אולמן: סליחה, גם לפנות אלינו כדי שנוכל לתת לך את הנתונים.

קולט אביטל: אנחנו נקבל את כל הנתונים ואנחנו נבדוק את העניין הזה.

קולט אביטל: אני לא מוכנה לקבל החלטה לא בדוקה, בלי ללמוד את הנושא.

קולט אביטל: יכול להיות שצריך לקום צוות, יכול להיות שבמקום מכון שטוחן וטוחן, צריך להיות כתובת עד הוק ולגמור את הסיפור הזה.

קולט אביטל: אבל אני לא רוצה להתחייב בשם הוועדה כרגע בנושא הספציפי הזה.

קולט אביטל: ואנחנו בהחלט נדון בו.

קולט אביטל: אבל אלה חלק מהמקרים ולדעתי זה מיעוט המקרים.

קולט אביטל: כי הרוב של המקרים זה אנשים שאינם מגדירים אותם כיהודים ואנחנו חוזרים למשבצת.

קולט אביטל: עכשיו אנחנו כוועדה הדבר היחידי שאני יכולה לעשות, אני יכולה להגיד שני דברים על דעת כולנו, כי ההחלטה של כולנו צריכה להיות החלטה אחידה.

קולט אביטל: ואני לא יכולה לדבר רק בשם עצמי.

קולט אביטל: יש פה חילוקי דעות לגבי החוק שמציע חבר-הכנסת פריצקי.

קולט אביטל: אנחנו נבדוק, כל אחד יחליט בשם עצמו אם הוא רוצה לתמוך בחוק הזה או לא.

קולט אביטל: כוועדה, אני לא יכולה לקבל החלטה על זה.

קולט אביטל: אבל אנחנו כן על דעת כולנו יכולים להגיד שאנחנו רואים בחומרה רבה את המצב הזה ש-250 אלף או 265 אלף איש שהם כל אחד כמו יבגניה וכמו ניר, אינם יכולים להתחתן בארץ וכולנו נמשיך לעשות מידי יום מאמצים עד שנמצא את הפתרון.

קולט אביטל: כי פשוט לשלוח אותם לחוץ-לארץ זה לא מתקבל על דעתנו.

קולט אביטל: גם הם אזרחי מדינת ישראל, אז מדינת ישראל חייבת למצוא להם פתרון.

קולט אביטל: אנחנו נמשיך לעבוד על הפתרון הזה.

משה גפני: אני לא מצטרף להחלטה הזאת.

קולט אביטל: אתה לא חבר הוועדה הזאת.

קולט אביטל: חבר-הכנסת יאסינוב, מקובל עליך?

יגאל יאסינוב: כן.

קולט אביטל: תודה רבה, הישיבה נעולה.